વઢવાણ નગરપાલિકામાં કોંગ્રેસના સદસ્યોએ બળવો કરી ભાજપમાં જોડાતા મનભેદ મતભેદ સુધી પહોંચ્યા છે. જ્યારે બીજીતરફ આ વિસ્તારના રહીશોમાં પક્ષ પલટો કરનાર સદસ્યો સામે અનેક ચર્ચાઓ અને તર્કવિતર્કો શરૂ થયા છે ત્યારે વઢવાણ પાલિકાના વોર્ડ નં. 8ના ચૂંટાયેલા સદસ્ય રસીકભાઈ માનસંગભાઈ લકુમને ત્રણ સંતાનો હોવાથી તેઓને સદસ્ય તરીકે સસ્પેન્ડ કરવા વોર્ડ નં. 2ના મહિલા કોંગ્રેસના સદસ્યા વસંતબેન ભરતભાઈ બારે જિલ્લા કલેકટરને લેખિતમાં તા. 5 જુલાઈને ગુરૂવારે રજૂઆત કરી છે. આ રજૂઆતમાં જણાવાયા મુજબ સદસ્ય રસીકભાઈના પત્ની વર્ષાબેને તા. 24-1-2018ના રોજ સી.જે.હોસ્પિટલમાં આર્યન નામના બાબાને જન્મ આપ્યો હતો.